Thalía

Ariadna Thalía Sodi Miranda (s. 26. elokuuta 1971) on meksikolainen latinopopin laulaja ja näyttelijä. Hänen ensimmäinen albuminsa Thalía ilmestyi vuonna 1990.

Thalía esiintyi ennen levytysuraansa telenovelassa Quinceañera (1988). 

Thalía on jatkanut uraansa sekä musiikki- että televisioalalla. Hän on esiintynyt huomattavissa rooleissa useissa telenoveloissa, julkaissut useita menestysalbumeita ja noussut singleillään toistuvasti listojen ykkössijoille. 

Thalía on voittanut useita palkintoja niin näyttelijänä kuin muusikkonakin; jälkimmäisiin lukeutuu Latin Grammy -palkinto (2001). 

Meksikolaiset poplaulajat
Meksikolaiset näyttelijät
Vuonna 1971 syntyneet
Elävät henkilöt